Los al daardie ekstra vakke | Netwerk24
Deur Johann Hammann, Louis Trichardt 25 Januarie 2020 00:01
Dirk Spangenberg, dis tragies dat jou dogter ondanks agt onderskeidings nie vir mediese studie gekeur is nie.
Die probleem, wat die meeste mense nie besef nie, is dat die twee ekstra onderskeidings niks tel as dit by keuring kom nie. Dit gaan oor wat haar punte in die kernvakke is.
My niggie in Australië het geweet dat sy ’n gemiddeld van 98% vir al haar vakke moes behaal om keuring vir medies te kry.
Daar word nie tyd gemors op bykomende vakke nie, maar net gekonsentreer daarop om 100% vir die normale ses vakke te behaal, wat bepaal of jy keuring gaan kry of nie.
Ouers benadeel hul kinders se kans op keuring deur hulle toe te laat om soveel bykomende vakke te neem.
Met die uitsondering van Alpha-wiskunde, is ek nie oortuig dat al die ekstra vakke in die beste belang van die kind is nie.
Uiteindelik tel al die ekstra vakke niks nie, behalwe vir die paar minute van roem in die koerante.
Dink eerder aan die groter prentjie.
Meer oor: Lesersbrief | Medies